09/03/2021 | Administración LocalMunicipal
Coristanco
Resolución definitiva PEL-Reactiva 2020

ANUNCIO Resolución definitiva PEL-Reactiva 2020 Por Resolución desta Alcaldía número 189/2021, do 26 de febreiro de 2021, acordouse a aprobación definitiva das axudas do PEL-Reactiva 2020, que se transcribe literalmente a continuación: RESOLUCIÓN ASUNTO: APROBACIÓN DEFINITIVA DA LISTAXE DAS SOLICITUDES CONCEDIDAS, NON ESTIMADAS POR SUPERAR O MÁXIMO DO FINANCIAMENTO DISPOÑIBLE E SOLICITUDES EXCLUÍDAS POR INCUMPRIMENTO DAS BASES, DAS AXUDAS PEL-REACTIVA ANTECEDENTES: Por parte dos interesados que se relacionan no Anexo deste decreto, presentan en tempo e forma a solicitude de axuda municipal dirixidas a persoas traballadoras autónomas con ou sen traballadores/as ao seu cargo e micro empresas de concellos adheridos ao fondo de financiamento para a reactivación económica e social da provincia, de acordo coas “BASES ESPECÍFICAS REGULADORAS DAS AXUDAS DE CONCELLOS ADHERIDOS AO FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA” Por Resolución da Presidencia da Deputación Provincial da Coruña núm.2020/23462 aprobáronse as bases reguladoras das axudas PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DESTINADO A CONCELLOS DE MENOS DE 50.000 HABITANTES (BOP núm.123, do 05/08/2020) e por Resolución de Presidencia da Deputación Provincial da Coruña n.º 2020/24109, de data de 07/08/2020, modificouse a anterior Resolución (BOP núm.128, do 12/08/2020). Nas citadas bases inclúese a Norma 18: Bases específicas reguladoras das axudas de concellos adheridos ao Fondo de financiamento para a reactivación económica e social da provincia. No BOP núm.181, do 23/10/2020, publicouse a Resolución pola que se aproba a concesión definitiva de subvencións correspondentes aos concellos adheridos ao PELREACTIVA. Por Resolución de Alcaldía núm.1169/2020, do 03/11/2020, aprobouse a convocatoria de axudas para a reactivación económica e social do concello de Coristanco (Cód. BDNS (Identif.): 531215) e un extracto desta Resolución foi publicada no BOP núm.188, do 06/11/2020. Por Resolución da Presidencia da Deputación núm.2021/38771, do 26/11/2020, modificáronse as Bases do PEL REACTIVA no tocante á Norma 11 relativa ó prazo de xustificación para os beneficiarios establecendo como data máxima ata o 31 de marzo de 2021, tamén modifica o requisito de estar ao día no cumprimento das obrigas tributarias coa Deputación Provincial da Coruña e modifica a documentación que han de presentar os beneficiarios do Grupo II. Vista a documentación obrante no expediente 2020/A008/000032 PEL REACTIVA e nos expedientes individualizados para cada solicitude, unha vez rematado o prazo de presentación de solicitudes e de acordo coa Base 10.ª das bases da convocatoria no referente á instrución do procedemento de concesión ata esgotar o crédito inicial dispoñible, serán propostas por orde de puntuación para seren resoltas favorablemente. De acordo coa Base 6.ª o procedemento será o de concorrencia competitiva, de acordo co establecido no artigo 22.1 da Lei 38/2003, do 17 de novembro, xeral de subvencións. Establecendo unha prelación entre elas de acordo cos criterios de valoración previamente fixados nas bases e adxudicar a axuda a aquelas que obtiveran unha maior valoración co límite orzamentario de 78.515,21 euros. A valoración das solicitudes fíxose por grupos de beneficiarios dos establecidos na Base 4.1, ordenando por orde de maior a menor puntuación as solicitudes de cada grupo, tendo prioridade os solicitantes pertencentes ao grupo I. Unha vez exposta a relación provisional de beneficiarios/as das concesións de axudas, solicitudes excluidas provisionalmente e solicitudes non estimadas na sede electrónica do Concello, e haber notificado a todos os solicitantes, segundo establece a Norma 10 das Bases reguladoras PEL- Reactiva (BOP n.º 123, do 5 de agosto de 2020) e que existindo alegacións e aportación de documentación requerida por parte dos/as interesados/as, RESOLVO: Primeiro. –Avogar a competencia delegada na Xunta de Goberno Local en materia de subvencións en relación ao expediente para a concesión das achegas con cargo ao programa PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA en relación a estes actos en concreto. Segundo. –Conceder polo importe sinalado, a subvención os autónomos/as ou micro empresa/as segundo a convocatoria PEL- Reactiva 2020 que se relacionan a continuación. Terceiro. –Conceder os beneficiarios/as da subvención un prazo de data máxima o 31 de marzo de 2021, no que deberán presentar a documentación xustificativa referida expresamente aos conceptos de gasto contemplados na base 7.ª, e que aparecerán reflexados na conta xustificativa (relación clasificada de pagos). Cumprindo as seguintes condccións segundo as bases: 1.–Segundo a Base 13.ª das bases de convocatoria, o Concello aboará o importe da subvención concedida, logo da presentación da conta xustificativa (relación clasificada de pagos) con copia das facturas xunto cos xustificantes ou certificacións bancarias correspondentes o seu pago, dentro do período subvencionable nomeado na Base 8.ª, correspondentes aos gastos subvencionables determinados na base 7.ª, ou documentos contables de valor probatorio equivalente. No caso de que as facturas non teñan os conceptos de gasto debidamente especificados, deberán entregar un documento aclaratorio do seu contido, que debe axustarse aos conceptos subvencionados ao amparo desta convocatoria. Unha vez aprobada, o pago da subvención realizarase mediante transferencia bancaria á conta bancaria indicada polo beneficiario/a da subvención. No caso de que o importe dos pagos xustificados sexa inferior ao concedido, a achega municipal reducirase ata o importe efectivamente xustificado.2.–SEGUNDO A BASE 7.ª: CONCEPTOS DE GASTO SUBVENCIONABLE. Terán a consideración de gastos subvencionables dentro desta liña, aquelas actividades que estean dentro dos seguintes conceptos de gasto: 3.–SEGUNDO A BASE 8.ª: PERÍODO SUBVENCIONABLE. O período subvencionable abarcará dende o 1 de marzo de 2020 ata o 31 de decembro de 2020. Estas axudas serán compatibles con calquera outra concedida por entidades públicas ou privadas, sempre que o importe total das axudas percibidas polo mesmo concepto non supere o custo total dos gastos subvencionables polas presentes axudas, e ata un máximo de 40.000 €. O importe de axuda a conceder será minorada na cantidade que exceda deste límite.4.–SEGUNDO A BASE 14.ª: OBRIGAS DOS/AS BENEFICIARIOS/AS DAS AXUDAS. Os/as beneficiarios/as das axudas, deberán cumprir cos seguintes compromisos e deberes: 1. Cumprir con todos os requisitos indicados nas bases de convocatoria.2. Os/as beneficiarios/as están obrigados a permanecer en alta no Réxime Especial da Seguridade Social de Traballadores por Conta Propia/ Autónomos ou no que, no seu caso, corresponda da Seguridade Social ou en Mutualidades profesionais ou no caso das micro empresas, a manter a mesma forma xurídica polo menos 3 meses dende a finalización do período subvencionable.3. Declarar no momento de presentación da solicitude que non presenta máis dunha solicitude por entidade ou persoa física (autónomo/a). No caso de que o solicitante sexa unha persoa física, declaración de que non forma parte dunha sociedade que teña solicitado outra subvención na presente convocatoria.4. Cumprir coa normativa de minimis e non superar os límites establecidos na normativa para o seu sector, se esta resultase de aplicación.5. Declarar a obtención de subvencións ou axudas procedentes doutras administracións e entidades públicas ou privadas, nacionais ou internacionais e acreditar que a suma de todas elas non supera o límite de 40.000 €. 6. Comunicar de inmediato ao concello calquera modificación que puidera afectar a algún dos gastos recollidos na solicitude inicial realizada, para a valoración do caso por parte do Departamento responsable das axudas.7. Empregar a subvención outorgada para o mesmo fin para o cal foi concedida, axustándose aos termos establecidos nas Bases e na convocatoria e de conformidade coa lexislación vixente.8. Conservar os documentos xustificativos da aplicación da subvención recibida, incluídos os documentos electrónicos, que poidan ser obxecto das actuacións de comprobación e control durante o período establecido, en cada caso, pola lexislación vixente sobre a materia.9. Dar o seu consentimento ao tratamento de datos de carácter persoal e a súa publicación de acordo coa lexislación vixente en materia de protección de datos de carácter persoal.10. Dar publicidade, nos termos establecidos na resolución de concesión, ao carácter público do financiamento da actividade realizada, figurando expresamente nun lugar visible do centro de traballo, logotipo do Concello, da Deputación e mención expresa ao Plan de Emprego Local da Deputación da Coruña. O mesmo tipo de publicidade realizarase nun lugar preferente da páxina web da empresa, de existir esta.11. Xustificar o cumprimento dos obxectivos, requisitos, condicións e de finalidade suxeita á subvención, someténdose ás actuacións de comprobación e control, que poderá efectuar o concello, como outros órganos de control competentes, tanto nacionais como comunitarios.12. Atender e proporcionar, no seu caso, canta información lle poidan solicitar os servizos de control interno municipal do concello.13. Someterse ao control financeiro, ben sexa exercido polo órgano interventor municipal, ben polo órgano interventor da Deputación.14. Ter a consideración de micro empresa segundo o indicado no anexo I do Regulamento (UE) 651/2014, da Comisión, do 17 de xuño de 2014, polo que se declaran determinadas categorías de axuda compatibles co mercado interior en aplicación dos artigos 107 e 108 do Tratado, publicado no Diario Oficial da Unión Europea (DOUE) L 187, do 26 de xuño de 2014, segundo o cal a categoría de micro empresa está constituída por aquelas empresas que ocupan a menos de 10 persoas e cuxo volume de negocios anual ou balance xeral anual non excedan de 2 millóns de euros.5.–SEGUNDO A BASE 15.ª: REVOGACIÓN E REINTEGRO. A constatación do incumprimento dos requisitos necesarios ou dos deberes asumidos como consecuencia da concesión da subvención, así como a falsidade documental, poderá dar lugar á extinción do dereito ao seu desfrute ou á modificación da resolución de concesión, ao reintegro das cantidades percibidas e, no seu caso, á incoación do correspondente expediente sancionador, conforme ao establecido na Lei 38/2003, do 17 de novembro, xeral de subvencións así como cantas responsabilidades de toda orde puidesen derivarse.6.–SEGUNDO A NORMA 15 DA RESOLUCIÓN DE PRESIDENCIA N.º 2020/23462 DA DEPUTACIÓN DA CORUÑA EN REFERENCIA AO COMPROMISO EN MATERIA DE PUBLICIDADE E INFORMACIÓN PÚBLICA. Todos os concellos participantes do FONDO DE FINANCIAMENTO, comprométense a: – Colaborar activamente para potenciar a difusión da información en relación cos obxectivos e actuacións previstas na convocatoria. – Facer constar a participación das distintas institucións en canta información pública se edite por calquera medio, incluídos os medios electrónicos. A promoción, publicidade e información das actuacións da convocatoria PEL e a documentación facilitada aos seus beneficiarios, realizada por calquera das institucións participantes, deberá incluír en todo caso a imaxe institucional da Deputación da Coruña. As resolucións de concesión das axudas e os actos de notificación destas, así como calquera outras dirixidas aos beneficiarios da convocatoria PEL deberán expresar igualmente que estas están financiadas con cargo a fondos provinciais. A referencia á Deputación da Coruña será en tamaño igual aos empregados para referirse á participación de cada concello. Así, por Resolución de Presidencia da Deputación da Coruña número 2020/32931 de concesión definitiva de subvencións correspondentes ao Fondo de financiamento para a reactivación económica e social da provincia da Coruña (PEL-REACTIVA), aprobou a concesión da subvención o Concello de Coristanco polo importe de 78.515,21 €. Cuarto. –Non estimar, as seguintes solicitudes por esgotamento do crédito inicial dispoñible, dacordo co sinalado na Base 10.ª das Bases da subvención a autónomos/as e micro empresas PEL- Reactiva 2020, quedan non estimadas por superar o máximo do financiamento dispoñible, estando condicionado a súa estimación no caso de que houbera desistencias ou renuncias de solicitudes do grupo I, ou cando exista crédito dispoñible non esgotado en fase xustificativa polas solicitudes propostas como beneficiarios estimados na súa solicitude. Quedando pendiente da dotación de crédito para cubrir o importe total de 98.144,01 euros do proxecto. Quinto. –Excluír as seguintes solicitudes polas causas indicadas de dacordo co sinalado nas Bases da subvención a autónomos/as e micro empresas PEL- Reactiva 2020. Sexto. –Publicar as axudas no BOP, notificar a cada un dos intereado e no taboleiro de anuncios da Sede Electrónica do Concello de Coristanco, que se entenderá notificada aos interesados, de acordo a Lei 9/2007, do 13 de xuño, de subvencións de Galicia e co artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Sétimo. –O outorgamento destas subvencións será publicado na base de datos nacional de subvencións (BDNS). Oitavo. –Dar conta da presente resolución ao Pleno da Corporación Municipal. Noveno. –Informar que de acordo co artigo 123 e concordantes da Lei 39/2015, do 1 de outubro, de procedemento administrativo común das administración públicas, contra esta resolución, que pon fin á vía administrativa, poderá interpoñerse o recurso potestativo de reposición no prazo de UN MES a partires do día seguinte ó da recepción desta notificación ante o órgano que a ditara. Ou ben, poderá interpoñerse directamente, o recurso contencioso administrativo no prazo de DOUS MESES, contados a partir do día seguinte ao da notificación do presente acordo ante o Xulgado do Contencioso Administrativo competente, e de conformidade co preceptuado no art.46.1 da Lei 29/1998, do 13 de xullo, reguladora da Xurisdición Contencioso-Administrativa. Non obstante, o interesado poderá interpoñer calquera outro que estime pertinente. Coristanco, a 26 de febreiro de 2021. O alcalde D. Juan Carlos García Pose